**KISKŐRÖS VÁROS KÉPVISELŐ-TESTÜLETE**

4-11/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. szeptember 21-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Kudron Tamás, Nikléczi Gábor, Pethő Attila, Szedmák Tamás, Szlovák Pál, Ungvári Ferenc képviselők (10 fő)

dr. Turán Csaba jegyző

Chudi Barbara jegyzőkönyvvezető

**Meghívottként részt vett:** Dr. Szepesvári Szabolcs a Kiskunhalasi Semmelweis Kórház főigazgatója, Dr. Rus János az Emergency Service Kft. ügyvezetője, Dr. Filus Erika a Petőfi Szülőház és Emlékmúzeum igazgatója, Turán Istvánné a Petőfi Sándor Városi Könyvtár igazgatója, Csatlós Erzsébet a Kiskőrösi Óvodák igazgatója, Schäffer Tamás a Kőröskom Nonprofit Kft. ügyvezetője, Katusné Dávid Edit a Kunság-Média Kft. ügyvezetője.

dr. Nagy Gabriella, Szlanka Pálné, Aszódiné Nedró Éva, Molnár Éva, Kutyifa Sándorné a Polgármesteri Hivatal munkatársai

**Távol maradt:** Pohankovics András, Markó Ferenc képviselők (2 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően tájékoztatta a Képviselő-testületet az 5 millió forint értéket meghaladó kötelezettség-vállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat *a Régi Hunyadi Óvoda 6200 Kiskőrös, 2418 hrsz. alatti ingatlan felújítása* tárgyában bruttó 31.270.867,- Ft értékben kötött vállalkozási szerződést a KŐRÖSKOM Nonprofit Kft-vel,
* Az Önkormányzat *Kiskőrös Város településrendezési eszközeinek módosításához szükséges tervdokumentáció elkészítése* tárgyában bruttó 11.938.000,- Ft értékben kötött tervezési szerződést a Város-Teampannon Kft-vel,
* Az Önkormányzat *a Kiskőrös Városi sporttelep fejlesztése, felújítása* tárgyában bruttó 250.000.000,- Ft értékben kötött vállalkozási szerződést a MODUS VIVENDI Kft-vel,
* Az Önkormányzat *a TOP-4.3.1-15 Élhetőbb lakókörnyezet kialakítása Kiskőrösön – Közútfejlesztési kivitelezési feladatok* tárgyában bruttó 64.397.750,- Ft értékben kötött vállalkozási szerződést a Farkas Aszfalt Multitrade Kft-vel,
* Az Önkormányzat *az EFOP-1.5.3 „Együtt egy szebb jövőért” projekt marketing feladatok* vonatkozásában bruttó 12.700.000,- Ft értékben kötött vállalkozási szerződést a KŐRÖSSZOLG Nonprofit Kft-vel.

Ezt követően a polgármester ismertette a napirendi javaslatot, melynek keretében kezdeményezte, hogy:

9. napirendi pontként sürgősséggel kerüljön felvételre ***„A JÓPÁSZTOR SZERETETOTTHON ÁLTAL A TOP\_PLUSZ-3.3.2-21 KÓDSZÁMÚ FELHÍVÁSRA BENYÚTANDÓ PROJEKTJAVASLAT TÁMOGATÁSA”*** tárgyú előterjesztés.

Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal az alábbi napirendet fogadta el:

**N A P I R E N D:**

1. Tájékoztató a JÁRÓBETEG-SZAKELLÁTÁS MŰKÖDÉSÉNEK TAPASZTALATAIRÓL

**Tájékoztatót tartja:** Kiskunhalasi Semmelweis Kórház főigazgatója

1. Tájékoztató a HÁZIORVOSI HÉTKÖZI ÉS HÉTVÉGI ÜGYELETI FELADATOK ELLÁTÁSÁRÓL

**Tájékoztatót tartja:** Emergency Service Kft. ügyvezetője

1. Beszámoló a petőfi szülőház és emlékmúzeum tevékenységéről

**Előterjesztő:** Polgármester

**Előadó:** Intézményüzemeltetési referens

1. BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL

**Előterjesztő:** Polgármester

**Előadó:** Intézményüzemeltetési referens

1. a 2022. évi költségvetés módosítása

**Előterjesztő:** Polgármester

**Előadó:** Költségvetési referens

1. A közösségi együttélés alapvető szabályairól szóló önkormányzati rendelet megalkotása

**Előterjesztő:** Polgármester

**Előadó:** Közigazgatási osztályvezető

1. CSATLAKOZÁS A BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJRENDSZER 2023. ÉVI FORDULÓJÁHOZ

**Előterjesztő:** Polgármester

**Előadó:** Közigazgatási osztályvezető

## FOGÁSZATI RÖNTGEN VÁSÁRLÁS KISKŐRÖS VÁROS ÖNKORMÁNYZATA RÉSZÉRE

**Előterjesztő:** Polgármester

**Előadó:** Intézményüzemeltetési referens

1. A JÓPÁSZTOR SZERETETOTTHON ÁLTAL A TOP\_PLUSZ-3.3.2-21 KÓDSZÁMÚ FELHÍVÁSRA BENYÚTANDÓ PROJEKTJAVASLAT TÁMOGATÁSA

**Előterjesztő:** Polgármester

**Előadó:** Pályázati és fejlesztési csoportvezető

1. 6200 kiskőrös, kossuth lajos út 41. szám alatti Ingatlan bérbeadása

**Előterjesztő:** Polgármester

**Előadó:** Vagyongazdálkodási referens II.

1. A KISKŐRÖS, 1940/1 HRSZ-Ú, TERMÉSZETBEN KISKŐRÖS, SEGESVÁRI U. 11. SZÁM ALATTI INGATLAN ÉRTÉKESÍTÉSRE TÖRTÉNŐ KIJELÖLÉSE

**Előterjesztő:** Polgármester

**Előadó:** Vagyongazdálkodási referens I.

1. GÖRDÜLŐ FEJLESZTÉSI TERV ELFOGADÁSA A VÍZIKÖZMŰ-SZOLGÁLTATÁS FOLYAMATOS BIZTOSÍTÁSÁRA

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS TULAJDONÁBAN LÉVŐ VÍZIKÖZMŰ VAGYON INGYENES ÁTADÁSA A MAGYAR ÁLLAM RÉSZÉRE

**Előterjesztő:** Polgármester

**Előadó:** Vagyongazdálkodási referens I.

1. AZ ÖNKORMÁNYZATI TULAJDONÚ 2957 HRSZ-Ú KIVETT KÖZTERÜLET RENDELTETÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE

**Előterjesztő:** Polgármester

**Előadó:** Vagyongazdálkodási referens I.

1. LAKÁS BÉRBEADÁSA DÖME GÉZA RÉSZÉRE

**Előterjesztő:** Polgármester

**Előadó:** Szociális ügyintéző

1. LAKÁS BÉRBEADÁSA MUCSI ANNAMÁRIA RÉSZÉRE

**Előterjesztő:** Polgármester

**Előadó:** Szociális ügyintéző

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

Tájékoztató a JÁRÓBETEG-SZAKELLÁTÁS MŰKÖDÉSÉNEK TAPASZTALATAIRÓL

**A tájékoztatót tartja:** Kiskunhalasi Semmelweis Kórház főigazgatója

**Domonyi László polgármester** köszöntötte az ülésen **Dr. Szepesvári Szabolcsot, a Kiskunhalasi Semmelweis Kórház főigazgatóját**, majd felkérte a tájékoztató megtartására.

**Dr. Szepesvári Szabolcs, a Kiskunhalasi Semmelweis Kórház főigazgatója** beszámolt a jelenlegi helyzetről. Elmondta, hogy a 2021-es és 2022-es év nehéz volt, a COVID világjárvány rányomta bélyegét. Továbbra is maradt az a kormányzati döntés, miszerint az egészségügyi intézmények átlagfinanszírozás szerint működnek. A kiskunhalasi kórház a betegek érdekeit és a szakmai minőséget szem előtt tartva törekszik a gyors és szakszerű betegellátásra. Az esetszámok emelkednek, a korábbi féléves időszakokhoz képest javulás látszik minden szakma vonatkozásában. A COVID okozta mélyponthoz képest emelkedés látszik, viszonylag állandó, stabil ellátást nyújtva javultak a rendelő paraméterei. Beszélt arról, hogy október 1-jétől a reumatológiai szakrendelés napjait és óraszámait bővítik. A többi szakmában is előrelépés várható e tekintetben. A finanszírozás tekintetében elmondható, hogy nőttek a veszteségek a teljesítmény arányában. A közlekedés költségei nehezítik az egészségügyi dolgozók életét. Az ezzel kapcsolatos problémákat jelezték a megyei irányító intézmény, illetve a fenntartó felé. A kiskőrösi rendelő humánerőforrásának biztosítása a kórház feladata, amit továbbra is garantálnak.

**Domonyi László polgármester** megköszönte a tájékoztatót.

**Filus Tibor képviselő** elmondta, hogy lakossági bejelentés alapján a létszámok nem megfelelőek a laborban. Továbbá érdeklődött a COVID kórház jelenlegi helyzetéről.

**Dr. Szepesvári Szabolcs főigazgató** elmondta, hogy a labort a Synlab Kft. működteti. Sem a munkaerő állomány, sem annak szervezése nem a Kiskunhalasi Kórház feladata. Ettől függetlenül a Synlab felé megtörtént a jelzés. Remélhetőleg a jövőben központosított nemzeti laborrendszer kialakítása fog megtörténni Magyarországon. A mobil járványkórház a Kiskunhalasi Semmelweis Kórháznál maradt, az eszközök bevethető állapotban vannak, viszont a fenntartás magas költségekkel jár. Ismertette a COVID helyzetet; elmondta, hogy a betegszám stagnál, csökkenést mutat. Elmondása szerint nem kell a mobil járványkórház újraindításával számolni.

**Domonyi László polgármester** köszönetét fejezte ki a reumatológiai szakrendelésre vonatkozó kedvező változásokat illetően.

**Dr. Szepesvári Szabolcs** elmondta, hogy a betegellátáshoz fontos a megfelelő számú orvos. Szeptember 1-jén 13 rezidens és 2 szakorvos felvétele történt meg. A lakossági igények figyelembe vételével történik a változtatás.

**Domonyi László polgármester** további jó egészséget kívánt a dolgozóknak.

1. **napirend**

Tájékoztató a HÁZIORVOSI HÉTKÖZI ÉS HÉTVÉGI ÜGYELETI FELADATOK ELLÁTÁSÁRÓL

*(Írásos tájékoztató a jegyzőkönyvhöz mellékelve.)*

**Tájékoztatót tartja:** Emergency Service Kft. ügyvezetője

**Domonyi László polgármester** köszöntötte az ülésen **Dr. Rus Jánost, az Emergency Service Kft. ügyvezetőjét,** majd felkértea tájékoztató szóbeli kiegészítésére.

**Dr. Rus János, az Emergency Service Kft. ügyvezetője** elmondta, hogy az elmúlt egy évben sok kihívással kellett szembenézni, a COVID rányomta a bélyegét az ellátásra is. A jogviszonyváltás és az adózási változások is problémát jelentettek. A nehézségek ellenére stabil működés volt biztosított az ügyelet szintjén. A felmerülő hibák, problémák korrigálásra, megoldásra kerülnek. Elmondta, hogy tavaly 4500 beteg ellátása valósult meg, ami körülbelül napi 13 beteget jelent, helyszíni ellátás, tanácsadás, benti ellátás keretében. A választást követően az átalakításokról, változásokról tárgyalások folynak az érintett minisztériumokban. Jelenleg még továbbra is az önkormányzatok feladata lesz az ügyeleti feladat ellátása. A cégcsoporton keresztül az ország lakosságának egyharmadát látják el, a betegek 80 százalékát szűrik meg. A következő évre is teljes működés tervezett. Elmondta, hogy vannak olyan tünetcsoportok, melyeknél az OMSZ sürgősségi beavatkozása szükséges, ilyenkor az ügyelet a beteg kikérdezése után már az Országos Mentőszolgálatot küldi.

**Domonyi László polgármester** megköszönte a tájékoztatót.

**Ungvári Ferenc képviselő** felvázolta az ismeretségi körében történt esetet.

**Dr. Rus János ügyvezető** válaszként megfogalmazta, hogy utánanéz az említett esetnek.

**Domonyi László polgármester** elmondta, hogy Dr. Rus János ügyvezetővel történt egyeztetés értelmében a jövőre vonatkozó elképzelések írásban kerülnek a testület elé. Az írásos anyag a Kiskőrösi Többcélú Kistérségi Társulás ülésen is előterjesztésre kerül, mivel több kistérségi települést is érint. Megköszönte az ügyelet munkáját.

1. **napirend**

Beszámoló a petőfi szülőház és emlékmúzeum tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **Dr. Filus Erikát, a Petőfi Szülőház és Emlékmúzeum igazgatóját**, majd az előterjesztés szóbeli ismertetésére felkérte **dr. Nagy Gabriella aljegyzőt**.

**Dr. Nagy Gabriella aljegyző** elmondta, hogy a vonatkozó jogszabályi rendelkezések szerint a Petőfi Szülőház és Emlékmúzeum igazgatója, Dr. Filus Erika elkészítette a szakmai beszámolót. A beszámolóban bemutatásra került a múzeum szakmai tevékenysége és működési feltételei. Az írásos beszámoló a határozat-tervezet mellékletét képezi.

**Dr. Filus Erika, a Petőfi Szülőház és Emlékmúzeum igazgatója** szóbeli kiegészítést nem kívánt tenni.

**Szlovák Pál,** a Társadalompolitikai Bizottság elnöke, **Kudron Tamás,** az Ipari, Mezőgazdasági és Klímapolitikai Bizottság tagja, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** felhívta a lakosok figyelmét, hogy a múzeum életében jelentős változások vannak. A Petőfi 200 emlékév Kiskőrösön is megújulást, beruházási kényszert hozott magával. Október 14-16 között egy nagy ünnepségsorozat keretében több újdonság is a nyilvánosság elé kerül. A fejlesztések nagyrésze pályázati forrásból valósult meg. Megköszönte a közreműködő kollégák munkáját. Elmondta, hohy a múzeum egységeinek bezárása nem tervezett.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**80/2022. sz. Képv. test. hat.**

Beszámoló a Petőfi Szülőház és Emlékmúzeum tevékenységéről

**HATÁROZAT**

A Képviselő-testület a Petőfi Szülőház és Emlékmúzeum szakmai tevékenységéről és működésének feltételeiről szóló beszámolóját jóváhagyja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte **Csatlós Erzsébetet, a Kiskőrösi Óvodák vezetőjét**, majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a óvodára vonatkozó ágazati jogszabály az óvoda vezetőjének is előírja a beszámolót elkészítését. A beszámoló elkészítésre intézményvezető asszony felkérése megtörtént, amelyet Csatlós Erzsébet el is készített.

**Csatlós Erzsébet intézményvezető** szóbeli kiegészítésként ismertette az intézmény főbb jellemzőit, humánerőforrás adatokat, az intézmény vezetésében történt változásokat. Beszélt a szakmai módszertani tudás fejlesztésének fontosságáról, a képzéseken valamint a rendezvényeken való részvételi arányokról. Elmondta, hogy a tavalyi év végén Óvodai Kiválóság szakmai díjat vettek át Szolnokon, ahol bronz fokozatot értek el. Ismertette a létszámbeli változásokat, a beruházásokat, fejlesztéseket. Megemlítette a szakmai tartalmak, szakmai fejlesztések kiemelt fontosságát. Köszönetét fejezte ki az intézményeknek, a médiának a kapcsolatrendszer kiépítéséért bízva a további együttműködésben. Ismertette a fejlődési irányokat. Megköszönte a város vezetésének, az önkormányzat dolgozóinak, képviselőknek, a szülőknek, a munkaközösségeknek és a kollégáinak munkáját.

**Szlovák Pál,** a Társadalompolitikai Bizottság elnöke, **Kudron Tamás,** az Ipari, Mezőgazdasági és Klímapolitikai Bizottság tagja, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Pohankovics András képviselő** 15:18 perckor az ülésen megjelent.

**Domonyi László polgármester** megköszönte a Kiskőrösi Óvodák munkáját, valamint azt, hogy az óvodásokra minden rendezvényen lehet számítani.

**Gmoser István képviselő** megköszöntötte a választópolgárok bizalmát, továbbá az Erdőtelki Óvoda helyzetéről érdeklődött.

**Csatlós Erzsébet** válaszul elmondta, hogy a beruházások folyamatosak. A legfontosabb beruházások minden évben megtárgyalásra kerülnek. Az udvar és az udvari játékok állaga optimális és megfelelő. Az idei év fő projektje a terasz kiépítése volt. A fejlesztések megvalósítása anyagi forrás függvénye.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**81/2022. sz. Képv. test. hat.**

Beszámoló a Kiskőrösi Óvodák szakmai tevékenységéről

**HATÁROZAT**

A Képviselő-testület a Kiskőrösi Óvodák 2021. évi szakmai tevékenységéről és működésének feltételeiről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

a 2022. évi költségvetés módosítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Költségvetési referens

**Domonyi László polgármester** az előterjesztés szóbeli ismertetésére felkérte **Molnár Éva költségvetési referenst.**

**Molnár Éva költségvetési referens** elmondta, hogy a Magyar Államkincstár tájékoztatója alapján rendezésre kerültek a normatív állami támogatások összegei. Rendezésre került a március-június hónapokban kifizetett szociális ágazati összevont pótlék összegei. Az iparűzési adó mértékének csökkentése Kiskőrös Város Önkormányzatánál is bevételkiesést eredményez, a kieséshez nyújtott állami támogatás első részlete megérkezett az önkormányzathoz, az előirányzatok rendezésre kerültek. A 2022-es évben megvalósuló népszámlálással kapcsolatban is közel 15 millió forint állami támogatás várható, ezzel kapcsolatban a bevételek és a kiadások beépítésre kerültek. A bölcsődei bővítés kapcsán a csoportok száma nőtt, ez a szakmai létszám növekedését vonta maga után, közel 5,5 millió forint került beépítésre a személyi juttatások és járulékok sorra. A céltartalékokból támogatások, pályázatokhoz szükséges további önerő finanszírozása történt, amelyet az előterjesztés részletesen tartalmaz. Szóbeli kiegészítésként elmondta, hogy szükséges a Befejezett víziközmű előirányzatainak rendezése, 6 / II / 2 felújítási kiadásai 23.809.348 Ft, a 6 / I / 12 beruházási kiadásai 23.021.709 Ft-tal csökkennek. A 7/2 tartalék 24.831.057 Ft-tal, a 7/3 tartalék 8.000.000 Ft-tal, az 5. melléklet 9/1. alcím kötelező dologi kiadásai 8.000.000 Ft-tal, önként dologi kiadásai 6.000.000 Ft-tal nőnek. A Kr. 6. §. (2) bekezdése helyébe a következő rendelkezés lép: „(2) A céltartalékok összege 149.595.862 forint jelen rendelet 7. mellékletében meghatározott célonkénti bontásban.” A fenti módosítások elfogadást követően átvezetésre kerülnek a kapcsolódó mellékleteken is. Kiskőrös Város Önkormányzata 2022. évi költségvetésének főösszege nem változott.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a módosított rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**10/2022. (…..) önkormányzati rendelete**

**Kiskőrös Város 2022. évi költségvetéséről szóló 3/2022. (II. 24.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2022. évi költségvetéséről szóló 3/2022. (II. 24.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2022. évi költségvetésének)*

„*a)* költségvetési kiadások főösszegét: *5.378.013.145* forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2022. évi költségvetésének)*

„*c)* költségvetési bevételi főösszegét: *3.679.031.544* forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) *A céltartalékok összege 149.595.862 forint jelen rendelet 7. mellékletében meghatározott célonkénti bontásban.*”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

A közösségi együttélés alapvető szabályairól szóló önkormányzati rendelet megalkotása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a Képviselő-testület 5 évvel ezelőtt alkotta meg a közösségi együttélés alapvető szabályairól szóló önkormányzati rendeletét. A rendelet alkalmazásával kapcsolatos tapasztalatok, valamint a jogszabályváltozások miatt időszerűvé vált a rendelet szabályainak felülvizsgálata, a felülvizsgálat eredményeként a rendelet hatályon kívül helyezése és új rendelet megalkotása. A rendelet-tervezetben továbbra is rögzítésre kerültek a jelenleg hatályos önkormányzati rendeletben szabályozott közösségi együttélés alapvető szabályai, illetve kiegészült azzal a szabállyal, hogy a szórakozó-, vendéglátó- és árusító helyek, üzletek üzemeltetője, köteles nyitvatartási ideje alatt – a bejárat közvetlen környezetében – a várható forgalomnak megfelelő mennyiségű közhasználatú hulladékgyűjtő edényt elhelyezni, a közhasználatú hulladékgyűjtő edény javításáról, pótlásáról, rendszeres ürítéséről és tisztántartásáról gondoskodni. Amennyiben ezt nem teszi meg az üzemeltető, akkor megsérti a közösségi együttélés alapvető szabályait és a közigazgatási szabályszegések szankcióiról szóló törvény szerint először figyelmeztetésben részesül, majd közigazgatási bírság kerül kiszabásra. Felhívta az ingatlantulajdonosok figyelmét arra, hogy bár a rendelet lehetőséget biztosít arra, hogy március 1. és április 15 közötti, valamint szeptember 20. és október 20. közötti időszakban az avar, a száraz kerti és egyéb növényi hulladék az ingatlan területén égethető, ezt a tevékenység megkezdése előtt minden esetben írásban be kell jelenteni az illetékes hivatásos katasztrófavédelmi szerv területi szervéhez Bács-Kiskun Megyei Katasztrófavédelmi Igazgatósághoz (6000 Kecskemét, Deák Ferenc utca 3.). Az írásbeli bejelentés személyesen is leadható a Kiskőrösi Tűzoltólaktanyában (Dózsa György út 85.), amely majd általuk kerül továbbításra a területi szervhez. Ismertette a bejelentés kötelező tartalmi elemeit. Szóbeli kiegészítésként elmondta, hogy a kiküldött anyaghoz képest az értelmező rendelkezés közé bekerült a külterületi lakott ingatlan fogalma, kiegészítésre került a 9. § (1) bekezdése, továbbá a (2) bekezdésben a Belterület szó helyébe a Közterület szó lép.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Filus Tibor képviselő** felhívta a lakosság figyelmét a zöld növényzetmegóvására. Az illegális hulladéklerakók bejelentésének megváltozott menetéről kérte dr. Turán Csaba jegyző általi tájékoztatás nyújtását. Elfogadás esetén javasolta a rendelkezések megjelenítését a médiában, hogy az a lakosokhoz számára könnyebben megismerhető legyen.

**Dr. Turán Csaba jegyző** röviden ismertette a megváltozott bejelentési helyet és módot.

**Pethő Attila képviselő** szintén a médiában történő megjelenést szorgalmazta. Ismertette a rendelet-tervezet főbb aspektusait. Kitért a városi kemence környékén elkövetett rongálások problémájára.

**Domonyi László polgármester** bízik az üzlettulajdonosok együttműködésében. Kitért az üzletek környékén fennálló szemetelés jelenségére.

További kérdés, hozzászólás nem volt, a polgármester szavazásra bocsátotta a módosított rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**11/2022. (…..) önkormányzati rendelete**

**a közösségi együttélés alapvető szabályairól**

Kiskőrös Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában, a környezet védelmének általános szabályairól szóló 1995. évi LIII. törvény 48. § (4) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában meghatározott feladatkörében eljárva a következőket rendeli el:

*I. Fejezet*

*Általános rendelkezések*

**1. A rendelet célja**

**1. §**

(1) A rendelet Kiskőrös Város Önkormányzata Képviselő-testülete által a közösségi együttélés alapvető szabályaival ellentétes magatartásokat és e magatartások elkövetőivel szemben alkalmazható szankciókat szabályozza.

(2) A rendelet célja Kiskőrös város (a továbbiakban: város) közigazgatási területére vonatkozó kötelező érvényű magatartási szabályok megállapításával elősegíteni a város területén

*a)* a köztisztaság fenntartását, a köztisztaság helyzetének fokozatos javulását,

*b)* hulladékgazdálkodási rendjének betartását,

*c)* a város zöldfelületének mennyiségi és minőségi továbbfejlesztését, továbbá azon szabályok megállapítását, amelyek meghatározzák a zöldfelület és az ember, valamint az épített környezet harmonikus kapcsolatának kialakítását, az ökológiai elemek és folyamataik védelmét,

*d)* a levegő védelmét az avar és kerti hulladékok nyílttéri égetésével kapcsolatban.

**2. A rendelet hatálya**

**2. §**

A rendelet hatálya kiterjed:

*a)* minden természetes és jogi személyre, jogi személyiséggel nem rendelkező szervezetre,

*b)* az ingatlan tulajdonosára, a szórakoztató-, vendéglátó- és árusító helyek, üzletek üzemeltetőjére (együttesen: használó),

*c)* a környezetet igénybe vevő, terhelő, veszélyeztető, valamint szennyező tevékenységekre és az ilyen tevékenységet folytatókra,

*d)* az épített és természetes környezetre,

*e)* az Önkormányzat tulajdonában, kezelésében, használatában lévő zöldterületekre, közutakra, közterületekre, közparkokra, közterekre, várakozóhelyekre sétányokra, játszóterekre, utcai fasorokra és az azokat kísérő zöldsávokra, valamint az önkormányzati tulajdonú közterületen lévő zöldfelületekre; továbbá minden beépített és beépítetlen telek zöldfelületére és növényzetére,

*f)* a jármű üzembetartójára vagy a járművet használatba vevő személyre.

**3. Általános eljárási szabályok**

**3. §**

(1) A közösségi együttélés alapvető szabályait sértő magatartás elkövetése miatt lefolytatott eljárás során az általános közigazgatási rendtartásról szóló 2016. évi CL. törvény, valamint a közigazgatási szabályszegések szankcióiról szóló 2017. évi CXXV. törvény rendelkezéseit kell alkalmazni az e rendeletben meghatározott eltérésekkel.

(2) Közös tulajdonú ingatlan esetén a 2. § b) pontja szerinti használók közül elsősorban a polgári jog szerinti birtokossal szemben kell eljárni a közös ingatlantulajdonosok egyetemleges felelőssége mellett.

(3) A közösségi együttélés szabályait megsértő magatartásokkal kapcsolatos közigazgatási hatósági eljárás lefolytatása a jegyző hatáskörébe tartozik.

(4) A közösségi együttélés szabályait megsértő magatartás miatti közigazgatási hatósági eljárás hivatalból indított eljárás.

(5) Amennyiben a használó az e rendeletben meghatározott feladatait nem teljesíti, a szükséges munkálatokat a használó terhére, költségére és felelősségére az önkormányzat elvégeztetheti, ez azonban nem mentesíti a használót a közigazgatási bírság megfizetése alól.

**4. Értelmező rendelkezések**

**4. §**

E rendelet alkalmazásában:

*1.* ingatlan: az ingatlan-nyilvántartásról szóló 1997.évi CXLI. törvény szerinti ingatlan-nyilvántartásban szereplő önálló ingatlan

*2.* jármű üzembentartója: a közúti közlekedési nyilvántartásáról szóló 1999. évi LXXXIV. törvény szerinti üzembetartó

*3.* járművet használatba vevő: az a természetes, illetve jogi személy, vagy jogi személyiséggel nem rendelkező szervezet, akinek az üzembentartó a jármű használatának jogát szerződés, teljes bizonyító erejű magánokiratba foglalt adatokat tartalmazó nyilatkozat, illetve szóbeli megállapodás alapján ideiglenesen átengedte, ideértve azon járművek használóit is, amelyek külön jogszabály alapján a közúti forgalomban menetlevéllel, illetve fuvarlevéllel vehetnek részt, mely esetben menetlevéllel, illetve fuvarlevéllel igazolják a jármű használatát

*4.* közszolgáltatási műtárgy: vízelzáró csap, gázóra, tűzcsap, lámpaoszlop, hirdetőoszlop

*5.* közterület: a közterület-felügyeletről szóló 1999. évi LXIII. törvény szerinti közterület

*6.* külterületi lakott ingatlan: az a külterületen fekvő ingatlan, amely az avar, száraz kerti és egyéb növényi hulladék égetését végző személy - a polgárok személyi adatainak és lakcímének nyilvántartásáról szóló 1992. évi LXVI. törvény szerinti - lakcíme

*7.* zöldterület: Kiskőrös Város Önkormányzata Képviselő-testületének Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelete szerinti zöldterület

*8.* zöldterületre, kiemelt szegélyes útszakaszon a zöldfelületre való ráhajtás, megállás, várakozás: a gépjármű legalább egy kerékkel a zöldterületre, zöldfelületre hajt, megáll vagy várakozik

*9.* zöldfelület: növényzettel fedett, benőtt, betelepített terület

*II. Fejezet*

*Közösségi együttélési szabályok*

**5. Ingatlan, közterület tisztántartása**

**5. §**

(1) A használónak az ingatlan tisztántartásával és karbantartásával kapcsolatos feladatai:

*a)* az ingatlan folyamatos gyommentesítése, az ingatlanon növő lágy-és fás szárú növények ápolása, fű folyamatos kaszálása,

*b)* az ingatlan rovar- és rágcsáló mentesítése,

*c)* az ingatlanról a járda és az úttest fölé nyúló ágak és bokrok nyesése, a nyesedék elszállítása,

*d)* ingatlan rendeltetésének megfelelő karbantartása és használata, a közösségi együttélési szabályok tiszteletben tartása mellett.

(2) A használó köteles gondoskodni

*a)* az ingatlan előtti közterület úttestig terjedő teljes területének,

*b)* a járdaszakasz melletti nyílt árok és annak műtárgyai,

*c)* tömbtelken a külön tulajdonban álló egyes épületek gyalogos megközelítésére és körüljárására szolgáló terület tisztántartásáról, a csapadékvíz zavartalan lefolyását akadályozó anyagok és hulladékok eltávolításáról,

*d)* az ingatlanról a gyalogjárda és az úttest fölé nyúló ágak és bokrok nyeséséről úgy, hogy azzal biztosítsa a gyalogos és a közúti forgalom zavartalanságát, a közúti jelzések, a forgalomirányító lámpa és tábla láthatóságát.

(3) A több épület elhelyezésére szolgáló beépített vagy beépítetlen építési teleknél az épület körüli járdát vagy az épület körüljárására szolgáló területet és a közterületi járdával összekötő járdaszakaszát, továbbá az ott lakók által használt parkolóhelyeket az épület vagy telek használója vagy használói egyetemlegesen kötelesek tisztán tartani.

(4) A szórakozó-, vendéglátó- és árusító helyek, üzletek üzemeltetője köteles

*a)* nyitvatartási ideje alatt – a bejárat közvetlen környezetében – a várható forgalomnak megfelelő mennyiségű közhasználatú hulladékgyűjtő edényt elhelyezni,

*b)* a közhasználatú hulladékgyűjtő edény javításáról, pótlásáról, rendszeres ürítéséről és tisztántartásáról gondoskodni.

**6. Hó- és síkosság mentesítés**

**6. §**

(1) A használó köteles az ingatlan előtti

*a)* járda - úszótelek esetén az épület körüli járda-,

*b)* kerékpárút – amennyiben a kerékpárút nyomvonala egybeesik a járdával-,

*c)* a burkolt területek,

*d)* kiépített járda hiányában a közterület legalább 1 méter szélességű

síkosság mentesítésére, valamint a hó eltakarítására. Amennyiben az ingatlant két közút is határolja, úgy ezek a feladatok mindkét közút irányában kötelezőek.

(2) Az (1) bekezdés szerinti közterületről letakarított havat úgy kell összegyűjteni, hogy a gyalogos forgalmat és a gyalogos átkelőhely megközelítését ne akadályozza.

(3) Hórakást tilos felhalmozni

*a)* útkereszteződésben,

*b)* útburkolati jeleken,

*c)* tömegközlekedési járművek megállóhelyén,

*d)* közszolgáltatási műtárgyra vagy a köré,

*e)* kapubejárat elé annak teljes szélességében.

(4) Szükség esetén naponta többször is el kell végezni a síkosság-mentesítést.

(5) A hó-és síkosság mentesítést a kiépített burkolat és a környezetében lévő zöldfelület megóvásának figyelembevételével kell elvégezni.

**7. A közterületek szennyeződésének megelőzése**

**7. §**

(1) Eldugulás okozására alkalmas, valamint környezetre veszélyes anyagokat a szennyvíz és csapadékcsatornába dobni, önteni, vagy bevezetni tilos.

(2) Az ingatlanon keletkező csapadékvíz saját területen történő elhelyezéséről, kiépített csapadékcsatorna esetén az abba történő bevezetéséről - előzetes bejelentés alapján - az ingatlan tulajdonosa gondoskodik.

(3) Tilos a csapadékvízbe, csapadékcsatornába háztartási folyékony hulladékot vezetni. Tilos a csapadékvíz szennyvízcsatornába vezetése.

(4) Közterületen a hulladék elhelyezésére gyűjtőedények és kiépített gyűjtőpontok szolgálnak. Hulladékot tilos azok mellé elhelyezni.

(5) A közterületen elhelyezett berendezési és felszerelési tárgyakat, eszközöket, műtárgyakat továbbá játszótereket, játszótéri játék felszereléseit rendeltetésüknek megfelelően kell használni, azok beszennyezése és megrongálása tilos.

(6) Zöldterületeket és azok építményeit, berendezéseit és felszereléseit a rendeltetésüknek megfelelő célra és módon, állaguk sérelme nélkül mindenki használhatja.

(7) A közterületen lévő fák, díszcserjék, növények megsértése, leszakítása, kiirtása tilos.

(8) Ha a jármű üzemeltetése során a közút, a közterület beszennyeződik, a jármű üzembentartója köteles a szennyeződés eltávolításáról azonnal gondoskodni.

**8. Utcanév- és házszámtáblák elhelyezése**

**8. §**

Az utcanév és házszámtáblák elhelyezésével kapcsolatos szabályokat külön önkormányzati rendelet tartalmazza, amelynek megszegése a közösségi együttélés alapvető szabályaival ellentétes magatartásnak minősül.

**9. Növényzet, kerti hulladékok égetése**

**9. §**

(1) A Kiskőrös közigazgatási területén fekvő belterületi ingatlanon és külterületi lakott ingatlanon, az ingatlant határoló közterületen keletkezett avar, száraz kerti és egyéb növényi hulladék az alábbi időszakokban - az Országos Tűzvédelmi Szabályzatról szóló 54/2014. (XII.5.) BM. rendelet 226. § (2) bekezdésére tekintettel - égethető:

*a)* március 01. és április 15. között kizárólag csütörtökön, pénteken és szombaton 16:00 órától 18:00 óráig,

*b)* szeptember 20. és október 20. között kizárólag csütörtökön, pénteken és szombaton 16:00 órától 18:00 óráig.

(2) Közterületen égetni tilos.

(3) Az égetés során a helyben keletkezett kerti hulladék semmisíthető meg.

(4) Tilos az égetés párás, tartósan ködös, esős időben és erős szél esetén.

(5) Az (1) bekezdésben megjelölt időpontban sem végezhető égetés:

*a)* a település területére is érvényes, központilag elrendelt tűzgyújtási tilalom ideje alatt,

*b)* munkaszüneti és ünnepnapokon.

**10. Járművek tárolása**

**10. §**

(1) A város közigazgatási területén lévő közutakon, közterületeken és közterületi várakozóhelyeken tilos a teher-, személy- és áruszállításra szolgáló járművek, valamint a mezőgazdasági vontatók, munkagépek, pótkocsik, lassú járművek, továbbá járműszerelvények 24 órát meghaladó tárolása.

(2) Az (1) bekezdésben megjelölt járművek – a személygépkocsit kivéve - csak

*a)* saját telephelyen,

*b)* bértárolásra kijelölt telephelyen,

*c)* méretei alapján alkalmas építési telken tárolhatóak.

**11. Parkolás szabályai**

**11. §**

(1) A közterületen lévő parkolókat Kiskőrös Város Önkormányzata üzemelteti, kivételt képeznek ez alól a társasházak, tömbházak előtt és mellett kialakított, közterületen lévő parkolóhelyek, melyek tisztántartása, gondozása, megközelíthetőségének biztosítása az adott társasház, tömbház használóinak egyetemleges kötelezettsége és felelőssége.

(2) Az üzemeltetés a parkoló járművek őrzésére nem terjed ki.

(3) A parkolók területén a gépjárműben keletkezett károkért az üzemeltető felelősséggel nem tartozik.

(4) Zöldterületre, parkra, kiemelt szegélyes útszakaszon a zöldfelületre gépjárművel való ráhajtás, az ott való megállás, várakozás tilos.

**12. Parkolóhelyek kizárólagos használata**

**12. §**

(1) A forgalomtól elzárt területen – kijelölt parkolóhely hiányában - parkolni és várakozni egyaránt tilos.

(2) A közutaktól elkülönített közterületi parkolók kizárólagos használatot biztosító táblával és egyéb útburkolati jelzéssel ellátott és fenntartott férőhelyeire az ott megjelölt és feltüntetett gépjárművek parkolhatnak és várakozhatnak.

*III. Fejezet*

*Záró rendelkezések*

**13. Hatályba léptető rendelkezések**

**13. §**

Ez a rendelet 2022. október 1-jén lép hatályba.

**14. Hatályon kívül helyező rendelkezések**

**14. §**

Hatályát veszti a közösségi együttélés alapvető szabályairól szóló 19/2017. (X.26.) önkormányzati rendelet.

1. **napirend**

CSATLAKOZÁS A BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJRENDSZER 2023. ÉVI FORDULÓJÁHOZ

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a Kulturális és Innovációs Minisztérium megbízásából az Emberi Erőforrás Támogatáskezelő nyílt pályázat keretében meghirdette a Bursa Hungarica Felsőoktatási Önkormányzati Ösztöndíjpályázatot felsőoktatási hallgatók számára a 2022/2023. tanév második és a 2023/2024. tanév első félévére vonatkozóan, valamint a felsőoktatási tanulmányokat kezdeni kívánó fiatalok számára. Az Önkormányzatnak így idén is lehetősége van arra, hogy csatlakozzon ehhez az ösztöndíjrendszerhez. Két fajta pályázat kerül kiírásra. Az „A” típusú pályázat a nappali munkarend szerinti teljes idejű képzésben résztvevő felsőoktatási hallgatók, a „B” típusú pályázat a felsőoktatási tanulmányokat kezdeni kívánó Kiskőrös területén lakóhellyel rendelkező, hátrányos helyzetű, szociálisan rászoruló fiatalok számára kerül kiírásra. A pályázat kiírásának határideje 2022.október 3. Ezt követően lesz lehetőség 2022. november 3-ig az EPER-Bursa rendszeren keresztül a pályázat benyújtására. A pályázati űrlapot az EPER-Bursa rendszeren keresztül elektronikusan kell kitölteni. A kitöltött, kinyomtatott és aláírt űrlapot a pályázati felhívásban megjelölt csatolandó mellékletekkel együtt kell a Polgármesteri Hivatal Közigazgatási Osztályán, az emelet 8.számú irodába, egy példányban 2022. november 3-áig a pályázóknak benyújtani. A pályázathoz - a szociális rászorultság megítéléshez szükséges – kötelezően kitöltendő nyilatkozatok letölthetők az EPER-Bursa rendszerből, illetve a részletes pályázati kiírás, valamint a kötelezően kitöltendő nyilatkozatok október 3. napját követően megtalálhatók Kiskőrös Város honlapján.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** felhívta a fiatalok figyelmét az ismertetett pályázati lehetőség kihasználására.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**82/2022. sz. Képv. test. hat.**

Csatlakozás a Bursa Hungarica Felsőoktatási Önkormányzati Ösztöndíjrendszer 2023. évi fordulójához

**HATÁROZAT**

A Képviselő-testület

1. egyetért azzal, hogy az Önkormányzat csatlakozzon a hátrányos helyzetű, szociálisan rászoruló fiatalok számára a felsőoktatásban való részvétel támogatására alapított Bursa Hungarica Felsőoktatási Önkormányzati Ösztöndíjrendszer 2023. évi fordulójához, elfogadja a határozat 1. számú melléklete szerinti Általános Szerződési Feltételeket és felhatalmazza a polgármestert a csatlakozási nyilatkozat aláírására.

**Felelős:** polgármester

**Határidő:** 2022. szeptember 30.

1. a határozat 2. és 3. számú melléklete szerinti pályázatot írja ki.

**Felelős:** polgármester

**Határidő:** 2022.október 3.

1. a Bursa Hungarica Felsőoktatási Önkormányzati Ösztöndíjrendszer 2023. évi fordulójában felhasználható előirányzatot 700.000,- Ft, azaz hétszázezer forint összegben határozza meg és kötelezettséget vállal arra, hogy ezt az összeget a város 2023. évi költségvetésében biztosítja.

**Felelős:** polgármester

**Határidő:** értelemszerűen

*Mellékletek a jegyzőkönyvhöz csatolva.*

1. **napirend**

## FOGÁSZATI RÖNTGEN VÁSÁRLÁS KISKŐRÖS VÁROS ÖNKORMÁNYZATA RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Kiskőrös Város Önkormányzata 2012-ben kötött megbízási szerződést a MIDODENT Szolgáltató és Kereskedelmi Kft-vel - akinek ügyvezetője Dorák Istvánné Dr. Mina Anikó - fogászati röntgen feladatok ellátása tárgyában. Dr. Mina Anikó többször jelezte az évek során, hogy a röntgen elavult, műszaki állapota az utóbbi években jelentősen romlott. A géphez kapcsolódó anyagok vásárlása, beszerzése is nehézkessé vált. Bizonyos működéshez szükséges előhívók, filmek beszerzése sok esetben már nem lehetséges. A mai kor követelményeinek megfelelő röntgen beszerzését kérte és javasolta. A műszaki leírással kapcsolatban egyeztetés történt. Kiskőrös Város Önkormányzata beszerzési szabályzata alapján a beszerzési eljárást lefolytatta, amely során a Medi-Cont Kft. tette a legkedvezőbb ajánlatot bruttó 9.700.000 Ft értékben.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy a beszerzés sürgős és szükséges, de bízva az esetleges pályázati forrásban, eddig nem történt meg. A vállalkozó még az évben garantálja a modern és bővíthető röntgen leszállítását.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**83/2022. sz. Képv. test. hat.**

Fogászati röntgen vásárlás Kiskőrös Város Önkormányzata részére

**HATÁROZAT**

A Képviselő-testület

1. egyetért azzal, hogy Kisőrös Város Önkormányzata a Medi-Cont Kft-től megvásárolja a NewTom GIANO HR típusú fogászati panorámaröntgen eszközt bruttó 9.700.000 Ft összegért.
2. felhatalmazza a Polgármestert az adásvételi szerződés aláírására.

**Felelős:** polgármester

**Határidő:** azonnal

1. **napirend**

A JÓPÁSZTOR SZERETETOTTHON ÁLTAL A TOP\_PLUSZ-3.3.2-21 KÓDSZÁMÚ FELHÍVÁSRA BENYÚTANDÓ PROJEKTJAVASLAT TÁMOGATÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Jó Pásztor Evangélikus Szeretetotthon 1998 óta működik. Számos szociális alapellátást ellát. Az említett kódszámú pályázattal fejlesztésre nyílik lehetőség. A pályázat benyújtásához a szeretetotthon intézményvezetője kérte az önkormányzat elvi támogatását. Bruttó 150.000.000 forint összeg erejéig kíván az intézmény pályázni. A pályázat keretein belül két szociális alapellátás kerülne fejlesztésre, a nappali ellátás, valamint a házi segítségnyújtás. A fejlesztést követően külön kerülne sor a középsúlyos és súlyos demenciában szenvedők, valamint az enyhe demenciával élők és az átlagos igényű időskorúak elhelyezésére. Nyertes pályázat esetén a nappali foglalkoztatóhelyiségekhez vizesblokk, pihenő, két fedett terasz es további 4 parkolóhely kerülne kialakításra.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**84/2022. sz. Képv. test. hat.**

A Jó Pásztor Szeretetotthon által a TOP\_PLUSZ-3.3.2-21 kódszámú felhívásra benyújtandó projektjavaslat támogatása

**HATÁROZAT**

A Képviselő-testület

1. egyetért a Jó Pásztor Evangélikus Szeretetotthon által tervezett bruttó 150.000.000,-Ft összegű beruházás megvalósításával.
2. megállapítja, hogy a fejlesztés illeszkedik Kiskőrös Város Önkormányzata Felülvizsgált Szociális Szolgáltatástervezési Koncepciójához.
3. egyetért azzal, hogy Jó Pásztor Evangélikus Szeretetotthon a beruházás megvalósítása érdekében a TOP\_PLUSZ-3.3.2-21 kódszámú, „Helyi egészségügyi és szociális infrastruktúra fejlesztése című” felhívásra maximum 150 millió forint erejéig vissza nem térítendő pályázati forrás elnyerésére pályázatot nyújtson be.

**Felelős:** polgármester

**Határidő:** 2022. november 2.

*Domonyi László polgármester 15 perc szünetet rendelt el.*

1. **napirend**

6200 kiskőrös, kossuth lajos út 41. szám alatti Ingatlan bérbeadása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens II.

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy az ingatlan a régi Hunyadi Óvoda ingatlana. A képviselő-testület egy korábbi ülésén döntött az ingatlan felújításáról, továbbá a hasznosításról. A hasznosítás a vagyonrendeletben megjelölt eljárásrend lefolytatását követően eszközölhető. Az eljárás során egy érvényes pályázat érkezett a FŐKEFE Közhasznú Nonprofit Kft. részéről. A vállalkozó rehabilitációs célú foglalkoztatás céljából, főként megváltozott munkaképességű személyek foglalkoztatására kívánja az épületet hasznosítani. A bérleti díj 250.000 Ft + ÁFA , a szerződés 10 év határozott időre szól. Az épület jelenleg még felújítás alatt van, a bérleti szerződés a felújítási munkák befejezését követően kerülne megkötésre.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy Kiskőrösön is igény van a megváltozott munkaképességű személyek foglalkoztatására alkalmas ingatlanra.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**85/2022. sz. Képv. test. hat.**

6200 Kiskőrös, Kossuth Lajos út 41. szám alatti ingatlan bérbeadása

**HATÁROZAT**

Kiskőrös Város Képviselő-testülete

1. egyetért azzal, hogy Kiskőrös Város Önkormányzata kizárólagos tulajdonában álló, Kiskőrös belterület 2418 hrsz-on nyilvántartott, természetben 6200 Kiskőrös, Kossuth Lajos út 41. szám alatt található, kivett óvoda rendeltetésű, 725 m2 alapterületű ingatlant határozott időtartamra - a birtokbaadás napjától számított 10 évre - havi 250.000,- Ft + ÁFA összegű bérleti díjért, a határozat mellékletét képező bérleti szerződésben foglalt feltételekkel bérbe adja a FŐKEFE Közhasznú Nonprofit Kft. (székhely: 1145 Budapest, Laky Adolf u. 41-49., adószáma: 22246901-2-42, képviseli: Koszorus László Gáspár ügyvezető) részére. Az ingatlan rendeltetése: „kivett irodaház”-ra változik.
2. felhatalmazza a polgármestert a határozat mellékletét képező bérleti szerződés aláírására, továbbá a szükséges jognyilatkozatok megtételére és aláírására.

**Felelős:** polgármester

**Határidő:** azonnal

*Melléklet a 85/2022. sz. Képv. test. határozathoz*



**KISKŐRÖS VÁROS**

**ÖNKORMÁNYZATA**

6200 Kiskőrös, Petőfi Sándor tér 1.

Ügyiratszám: /2022.

**BÉRLETI SZERZŐDÉS**

amely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., adószám: 15724784-2-03, statisztikai számjel: 15724784-8411-321-03, törzskönyvi azonosító szám: 724782, képviseli: Domonyi László Mihály polgármester) mint az ingatlan tulajdonosa **(a továbbiakban: Bérbeadó)**, másrészről

**FŐKEFE Közhasznú Nonprofit Kft.** (székhely: 1145 Budapest, Laky Adolf u. 41-49., adószám: 22246901-2-42, cégjegyzék szám: 01-09-908769, statisztikai számjel: 22246901-3291-572-01, képviseli: Koszorus László Gáspár ügyvezető) mint bérlő **(a továbbiakban: Bérlő)** **(a felek a továbbiakban együttesen: Szerződő Felek)** között az alulírott napon és helyen, az alábbi feltételek mellett:

1. A Bérbeadó a Bérlő részére Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendeletének 26. (1) bekezdése, Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (3) bekezdése, valamint a /2022. számú Képviselő-testületi határozat alapján – bérbe adja Kiskőrös Város Önkormányzata üzleti vagyonát képező, Kiskőrös belterületi **2418 hrsz-on nyilvántartott, természetben 6200 Kiskőrös, Kossuth L. utca 41. szám alatti 725 m2** alapterületű (ebből az épület alapterülete: 319,83 m2) ingatlanát.
2. Bérlő az 1. pontban meghatározott ingatlant kizárólag rehabilitációs célú foglalkoztatás mint a foglalkoztatás elősegítése céljára, elsősorban megváltozott munkaképességűek foglalkoztatására használja.
3. Bérbeadó az ingatlant átadás-átvételi jegyzőkönyv felvétele mellett adja Bérlő birtokába. Jelen szerződéses feltételek a birtokba adás napjától lépnek hatályba.
4. Szerződő Felek megállapodnak, hogy a Bérbeadó a fentiekben nevesített ingatlant a **birtokbaadás napjától 10 éves határozott időtartamra** a Bérlőnek bérbe adja.
5. Bérlő a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül.
6. **Szerződő Felek a bérleti díjat havonta 250.000,-Ft + ÁFA összegben állapítják meg**. A Bérlő kötelezettséget vállal arra, hogy a bérleti díjat havonta, legkésőbb a tárgyhónap 15. napjáig, számla ellenében, egy összegben, átutalással teljesíti a Bérbeadó K&H Bank Zrt.-nél vezetett 10400621-00027753-00000008 számú számlájára. Késedelmes fizetés esetén a Bérbeadó a mindenkor hatályos jogszabályok szerint megállapított mértékű késedelmi kamatot számíthat fel.
7. A 6. pontban megállapított bérleti díjat évente valorizálni kell, a Központi Statisztikai Hivatal által közzétett éves fogyasztói árindex értékével megnövelve kell kiszámítani. Az így kiszámított és a Bérbeadó által közölt új bérleti díjat a Bérlő az év első napjától köteles megfizetni.
8. Szerződő Felek rögzítik, amennyiben a Bérlő az ingatlant jogcím nélkül használja, úgy a Bérbeadó részére használati díjat köteles fizetni. A használati díj a jogcím nélküli használat első két hónapjában a bérleti díjjal azonos összegű, ezt követően a használati díj további 10 hónapig a bérleti díj kettőszerese, 1 éven túl a bérleti díj háromszorosa. A használati díj megfizetése nem mentesíti a Bérlőt a birtokbaadási kötelezettsége alól. Abban az esetben, amennyiben Bérlő a bérlemény birtokbaadására köteles – azonban, ezen kötelezettségének nem tesz eleget - úgy Bérbeadó jogosult a bérleményre vonatkozóan a közüzemi szolgáltatást megszüntetni, a közüzemi szolgáltatóknál a szolgáltatás megszüntetését kérni. A szolgáltatás megszűnésével kapcsolatban esetlegesen Bérlőt érő kár Bérbeadóra nem hárítható át.
9. A Bérlő kötelezettséget vállal a nemzeti vagyonról szóló 2011. évi CXCVI. törvény 11. § (11) bekezdés rendelkezéseiben foglaltakra.
10. Bérlő tudomással bír arról, hogy a bérleti díj a közüzemi szolgáltatások díját nem foglalja magában. A bérelt ingatlan használatával kapcsolatban felmerült költségek a Bérlőt terhelik.
11. Bérlő a közüzemi szolgáltatások díját közvetlenül a szolgáltatók részére köteles megfizetni, ezért kötelezettséget vállal arra, hogy jelen bérleti szerződés aláírásától számított 15 napon belül kezdeményezi a szolgáltatóknál a közszolgáltatási szerződések megkötését. Kötelezettséget vállal arra, hogy a közüzemi szolgáltatókkal megkötött szerződéseket Bérbeadó részére haladéktalanul bemutatja.
12. Bérlő kötelezettséget vállal arra, hogy a közüzemi díjak befizetését igazoló feladóvevényeket, banki átutalásról szóló igazolásokat negyedévente a Bérbeadó részére bemutatja.
13. Bérlő a használati jogának gyakorlását harmadik személy részére nem ruházhatja át.
14. A Bérbeadó gondoskodik:
15. az épület karbantartásáról,
16. az épület központi berendezéseinek állandó üzemképes állapotáról,
17. az épület felújítása, valamint a vezetékrendszer meghibásodása miatt az épületen belül szükséges munkák elvégzéséről.
18. Bérlő köteles a bérleményt rendeltetésének megfelelően, állagának megóvása mellett használni, továbbá felelős minden olyan kárért, amely a rendeltetésnek nem megfelelő használatból ered. A bérbe vett ingatlan a szerződés megkötésekor a biztonságtechnikai és tűzvédelmi előírásoknak megfelel. Bérbeadó gondoskodik az épület folyamatos biztonságtechnikai, tűz- és villámvédelmi előírásoknak a megfelelőségéről. A Bérlő által használt berendezések vonatkozásában az esedékes érintésvédelmi vizsgálatok elvégeztetése a Bérlő feladata és a Bérlő költségére történik.
19. A Bérbeadó a rendeltetésszerű használatot, a bérleti szerződésben foglalt kötelezettségek teljesítését a törvényben foglalt feltételekkel, előzetes bejelentést követően jogosult ellenőrizni.
20. Bérlő köteles a Bérbeadót értesíteni, ha a tulajdonost terhelő munkák szükségessége merül fel és köteles tűrni, hogy a Bérbeadó azokat elvégezze, továbbá a károk elhárításához szükséges intézkedéseket megtegye. A mulasztásból eredő károkért a Bérlő felelős.
21. A bérbe vett ingatlan állagmegóvásához szükséges belső karbantartási - festés, mázolás, hibás berendezések javítása stb. - intézkedések megtétele a Bérlő kötelezettsége, azok teljesítése a Bérlő terhére történik. A Bérlő az ingatlan helyiségeiben átalakítást csak a Bérbeadó előzetes írásbeli hozzájárulásával végezhet. Bérlő a bérleményben eszközölt beruházásai megtérítésére nem tarthat igényt a bérleti szerződés bármilyen jogcímen történő megszűnése esetén. Bérlő a bérlemény szerkezetét, utcafrontját érintő átalakítási munkálatokhoz vagy értéknövelő beruházásokhoz előzetesen Bérbeadó írásbeli hozzájárulását köteles beszerezni. Az átalakítási munkálatokra Szerződő Felek külön írásbeli megállapodást kötnek.
22. Jelen megállapodás időtartama alatt a hatósági előírások betartása, esedékes érintésvédelmi vizsgálatok elvégzése a Bérlő feladata és saját költségére történik.
23. A Bérlő köteles gondoskodni a tevékenysége során keletkezett nem háztartási hulladék elszállításáról, az ingatlan takarításáról és az ingatlan előtti közterület folyamatos tisztán tartásáról.
24. A Bérbeadó a következő hónap utolsó napjára a Bérlőhöz intézett írásbeli nyilatkozattal felmondhat, ha a Bérlő a szerződésben vállalt vagy jogszabályban előírt egyéb lényeges kötelezettségét nem teljesíti, különösen, ha a Bérlő a bérleti díj vagy a közüzemi szolgáltatási díj(ak) fizetésével elmarad, vagy a szerződésben megállapított fizetési kötelezettségének írásbeli felszólítás ellenére sem tesz eleget.
25. A Bérlő a következő hónap utolsó napjára a Bérbeadóhoz intézett írásbeli nyilatkozattal felmondhat.
26. Jelen szerződés a határozott idő elteltével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá. A Bérlő a szerződés megszűnésével egyidejűleg köteles a bérleményt kiürítve, a birtokbaadás alkalmával jegyzőkönyvben rögzített állapotnak megfelelően - indokolt esetben festve, mázolva, a hibás berendezéseket kijavítva - a Bérbeadónak átadni, cserehelyiségre igényt nem tarthat.
27. Bérlő az ingatlant – ha az a feladatai ellátásához szükségtelenné válik – rendeltetésszerű használatra alkalmas állapotban köteles a Bérbeadónak visszaadni. Bérlő kötelezettséget vállal arra, hogy a Bérbeadót erről haladéktalanul, írásban értesíti.
28. A Szerződő Felek kötelezettséget vállalnak, hogy a szerződés hatálya alatt egymással kölcsönösen együttműködnek és a szerződésben foglalt rendelkezések teljesítésével kapcsolatban minden lényeges információt, felmerült adatot, változást ésszerű határidőn belül a másik féllel írásban közölnek.
29. Szerződő Felek rögzítik, hogy az épületek energetikai jellemzőinek tanúsításáról szóló 176/2008. (VI. 30.) Korm. rendelet értelében a Kiskőrös belterület 2418 hrsz-ú ingatlan energetikai tanúsítvány másolati példányát Bérbeadó Bérlő részére a birtokba adással egyidejűleg adja át.
30. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, a nemzeti vagyonról szóló 2011. évi CXCVI. törvény, Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet, valamint Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet rendelkezéseit tekintik irányadónak.

Jelen bérleti szerződést a Szerződő Felek elolvasás után, mint akaratukkal mindenben megegyezőt, 4 példányban – 2 példány Bérbeadót, 2 példány Bérlőt illet -, szervezeti képviselőik útján, helybenhagyólag írták alá.

Kiskőrös, 2022. …………………………

Kiskőrös Város Önkormányzata

mint Bérbeadó képviseletében: mint Bérlő képviseletében:

Domonyi László

polgármester ügyvezető

Ellenjegyzem:

dr. Turán Csaba

jegyző

Melléklet: birtokbaadási jegyzőkönyv

1. **napirend**

A KISKŐRÖS, 1940/1 HRSZ-Ú, TERMÉSZETBEN KISKŐRÖS, SEGESVÁRI U. 11. SZÁM ALATTI INGATLAN ÉRTÉKESÍTÉSRE TÖRTÉNŐ KIJELÖLÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy Kiskőrös Város Képviselő-testülete a 62/2020. számú határozatával döntött a Kiskőrös, Segesvári u. 11. szám alatti 1940 hrsz-ú 3486 m2 térmértékű, kivett lakóház, udvar rendeltetésű ingatlan megvásárlása tárgyában, településrendezés, településfejlesztés valamint lakás- és helyiséggazdálkodás, mint helyben biztosítható önkormányzati közfeladat biztosítására. Az ingatlan a záportározó Segesvári utca felöli bejárata mellett és a leendő termelői piac szomszédságában helyezkedik el, ezért az ingatlan területéből 2769 m2 területrész az önkormányzat településfejlesztési, településrendezési tervével összhangban a város rendezési tervében parkolók építésére kiszabályozásra került. A telekalakítást követően visszamaradó 717 m2 alapterületű ingatlanon egy 3 szobás, jól karbantartott, korszerűsítésre szoruló, de jelen állapotában is lakható családi ház áll. Az önkormányzat lakásgazdálkodási koncepciója szerint a lakóépület egy család részére történő bérbeadásra nagy, az ingatlant megosztani és bérbeadás útján hasznosítani nem költséghatékony. Tekintettel arra, hogy az ingatlan más közfeladat ellátását nem szolgálja, indokolt az értékesítésre történő kijelölése. Az ingatlan az Önkormányzat üzleti vagyonát képezi. A vagyonrendelet alapján a nettó 10.000.000,- Ft egyedi értéket meghaladó üzleti vagyont értékesíteni a nemzeti vagyonról szóló törvényben foglaltak figyelembevételével, a Képviselő-testület általi kijelölést követően nyilvános versenytárgyalás útján lehet.Az ingatlanforgalmi szakvélemény alapján az ingatlan értéke 23.000.000,-Ft. A nemzeti vagyonról szóló törvény értelmében a nemzeti vagyonnal való felelős gazdálkodás körébe sorolandó többek között az önkormányzat feladatának ellátása szempontjából feleslegessé váló vagyontárgyak elidegenítése.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**86/2022. sz. Képv. test. hat.**

A Kiskőrös, 1940/1 hrsz-ú, természetben Kiskőrös, Segesvári u. 11. szám alatti ingatlan értékesítésre történő kijelölése

**HATÁROZAT**

A Képviselő-testület

1. versenytárgyalás útján történő értékesítésre jelöli ki Kiskőrös Város Önkormányzata üzleti vagyonát képező, Kiskőrös belterület 1940/1 hrsz-ú, 717 m2 alapterületű, természetben Kiskőrös, Segesvári u. 11. szám alatti 3 szoba komfortos lakást.
2. az induló árat 23.000.000,-Ft, azaz: Huszonhárom millió forint összegben állapítja meg.
3. felhatalmazza a polgármestert a versenytárgyalás útján történő pályázati eljárás lefolytatására.

**Felelős:** polgármester

**Határidő:** azonnal

1. **napirend**

GÖRDÜLŐ FEJLESZTÉSI TERV ELFOGADÁSA A VÍZIKÖZMŰ-SZOLGÁLTATÁS FOLYAMATOS BIZTOSÍTÁSÁRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a víziközmű-szolgáltatásról szóló törvény alapján az önkormányzat tulajdonában álló víziközmű-szolgáltatás hosszú távú biztosíthatósága érdekében víziközmű-rendszerenként 15 éves időtávra gördülő fejlesztési tervet készít. A felújítási és pótlási tervrész elkészítése a víziközmű szolgáltatót, a fejlesztési terv elkészítése a tulajdonost terheli. Kiskőrös Város Önkormányzata a Kiskunsági Víziközmű-Szolgáltató Kft.-t, mint a város víziközmű létesítményeinek üzemeltetőjét megbízta a beruházási tervrész elkészítésével. Mind az ivóvíz, mind a szennyvíz ágazat közműveit érintő rövid, közép és hosszú távú felújításokról, pótlásokról, fejlesztésekről a Szolgáltató összeállította a műszaki tartalmat, melyet a Képviselő-testület döntésével minden év szeptember 30. napjáig jóváhagyásra köteles megküldeni a Magyar Energetikai és Közmű-szabályozási Hivatal részére. A gördülő fejlesztési terv elkészítésének célja a víziközmű vagyon műszaki állapotának a megfelelő színvonalú biztosítása a folyamatos és hosszú távú szolgáltatás érdekében. A felújítási, pótlási tervrész az ivóvíz és szennyvízhálózat elhasználódott szakaszainak meghibásodásából adódó műszaki helyreállítási feladatokat tartalmazza, a beruházási tervben foglalt fejlesztések elsősorban Erdőtelek területén és a Mohácsi utcában az ivóvíz és szennyvízhálózat bővítését - továbbá, közép-, és hosszútávon új ivóvízkút létesítését célozzák. Az Önkormányzat rövid távra beruházást nem tervez megvalósítani, felújítást és pótlást is kizárólag a rendkívüli helyzetből adódó azonnali feladatok elvégzése tekintetében.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**87/2022. sz. Képv. test. hat.**

Gördülő fejlesztési terv elfogadása a víziközmű-szolgáltatás folyamatos biztosítására

**HATÁROZAT**

A Képviselő-testület:

1. egyetért a Kiskunsági Víziközmű-Szolgáltató Kft. által összeállított, a határozat 1. - 8. mellékletét képező víz és szennyvíz ágazat rövid, közép és hosszú távú beruházási, felújítási és pótlási gördülő fejlesztési tervében foglaltakkal,
2. felhatalmazza a polgármestert a gördülő fejlesztési tervhez kapcsolódó jognyilatkozatok aláírására,
3. felhatalmazza a Kiskunsági Víziközmű-Szolgáltató Kft.-t, hogy a gördülő fejlesztési tervet benyújtsa a Magyar Energetikai és Közmű-szabályozási Hivatal részére.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

KISKŐRÖS VÁROS TULAJDONÁBAN LÉVŐ VÍZIKÖZMŰ VAGYON INGYENES ÁTADÁSA A MAGYAR ÁLLAM RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a víziközmű-szolgáltatásról szóló törvény szerint a víziközmű kizárólag állam vagy települési önkormányzat tulajdonában állhat. Magyarország helyi önkormányzatairól szóló törvény értelmében a víziközmű-szolgáltatás helyben biztosítható közfeladat, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül. Kiskőrös Város Önkormányzata, mint ellátásáért felelős, a közműves ivóvízellátással, szennyvízelvezetéssel és –tisztítással, környezetvédelmi követelményeknek megfelelő elhelyezéssel kapcsolatos víziközmű-szolgáltatási feladatok ellátására a Kiskunsági Víziközmű-Szolgáltató Kft.-vel kötött bérleti üzemeltetési szerződést. Az üzemeltető gondoskodik víziközmű rendszerek működtetéséről, fejlesztéséről: felújítás, pótlás, rekonstrukció, meglévő rendszer bővítése, új víziközmű létesítéséről, a víziközmű-szolgáltatás infrastrukturális feltételeinek megteremtéséről, a szolgáltatás folyamatos meghatározott paraméterekkel történő biztosításáról, vagyon nyilvántartásáról, biztosításáról, a kapcsolódó adminisztrációs feladatok ellátásáról. Üzemeltető jelezte, hogy 2022. évben jelentős veszteséggel számol, mely az év végére várhatóan tovább emelkedik. A vonatkozó törvény alapján a szolgáltatás biztosítása érdekében az Önkormányzatoknak lehetősége van arra, hogy az ellátási felelősséget, a víziközmű vagyont és működtető vagyont, a szolgáltató társaságánál fennálló tulajdonosi részesedést ingyenesen átadhatja a Magyar Állam részére. A nemzeti vagyonról szóló törvény alapján a víziközmű, az önkormányzat korlátozottan forgalomképes vagyonát képezi. Kiskőrös Város Képviselő-testülete a 76/2022. számú határozatával döntött azon szándékáról, hogy csatlakozik a víziközmű-szolgáltatáshoz kapcsolódó ellátási felelősség és a víziközmű vagyon ingyenes átadása a Magyar Állam részére tárgyú integrációs programhoz. Az ingyenes vagyonátadás során a víziközmű vagyon és működtető vagyon, valamint az ellátásért való felelősség a Magyar Állam tulajdonába és Nemzeti Vízművek Zrt. vagyonkezelésébe kerül. Az önkormányzatok 2022. szeptember hónapban döntenek a tulajdonukban lévő víziközmű és az azt működtető vagyon ingyenes Magyar Állam részére történő átruházásáról. A térítésmentes vagyonátadás a Nemzeti Vízművek Zrt.-vel, és a Kiskunsági Víziközmű-Szolgáltató Kft.-vel, mint üzemeltetővel történt egyeztetést követően ölt végleges tartalmat. A város víziközmű vagyonának értéke jelenleg, ivóvízhálózat vonatkozásában bruttó 913.272.713,-Ft, szennyvízhálózat vonatkozásában 3.885.469.670,-Ft. A víziközmű szolgáltatást érintő önkormányzati tulajdonban lévő, az átadással érintett ingatlanok: az ivóvízkutak területei, a szennyvíztelep és a víztorony. A víziközmű vagyon átadásának időpontja 2022. október 31. Kiskőrös Város Önkormányzatának a Kiskunsági Víziközmű-Szolgáltató Kft.-nél fennálló tulajdonosi részesedése az előterjesztésben írt összeg helyett mindösszesen 26.000.000,-Ft.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke 2 igen és 1 nem szavazattal, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy a cég komoly veszteséggel működik, amelyeket az önkormányzatok saját erőből már nem tudnak finanszírozni. Az ingyenes átadással párhuzamosan a Magyar Állam lefinanszírozza a cégben felhalmozódott veszteséget. Egy állami üzemeltetésű vízellátó rendszer kerül kialakításra. A víziközmű-szolgáltatás biztosításának kötelezettsége átkerül a Magyar Állam részére.

**Filus Tibor képviselő** megköszönte a tájékoztatást a lakosság nevében. Ismertette a veszteséges működés lehetséges okait. Elmondta, hogy a fennálló helyzet miatt elengedhetetlen az átadás.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” és 1 „nem” szavazattal az alábbi határozatot hozta:

**88/2022. sz. Képv. test. hat.**

Kiskőrös Város Önkormányzata tulajdonában lévő víziközmű vagyon ingyenes átadása a Magyar Állam részére

**HATÁROZAT**

A Képviselő-testület:

1. kinyilvánítja azon szándékát, hogy Kiskőrös Város Önkormányzata, mint a város víziközmű rendszereinek (ivóvíz-, szennyvízhálózat) tulajdonosa, a víziközmű-szolgáltatás biztosítása vonatkozásában fennálló ellátási kötelezettségének a Magyar Állam részére történő átruházására irányuló integrációs programban részt kíván venni.
2. Kiskőrös Város Önkormányzata tulajdonában lévő víziközmű vagyont és az azt működtető vagyont a Magyar Állam részére térítésmentesen átadja.
3. a határozat mellékletét képező

* víziközmű vagyon és az azt működtető vagyon,
* az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről szóló megállapodás tervezetét megismerte, annak fő szövegtartalmával egyetért azzal, hogy a vagyon és a működtető vagyon nyilvántartási értékét a tranzakciós szerződésben foglalt határidők napjával aktualizálni szükséges.

1. felhatalmazza a polgármestert, hogy a víziközmű vagyon és az azt működtető vagyon Magyar Állam részére történő térítésmentes átadására vonatkozó tranzakciós szerződést aláírja, valamint az átadáshoz kapcsolódó jognyilatkozatokat megtegye.

**Felelős:** Domonyi László Mihály polgármester

**Határidő:** azonnal és folyamatos

*Mellékletek a jegyzőkönyvhöz csatolva.*

*Domonyi László polgármester technikai szünetet rendelt el.*

1. **napirend**

AZ ÖNKORMÁNYZATI TULAJDONÚ 2957 HRSZ-Ú KIVETT KÖZTERÜLET RENDELTETÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy Ungvári Ferenc az illetékes szervnél a 2957 és a 2962 hrsz-on nyilvántartott földrészletek telekhatár rendezése érdekében változási vázrajzot és kérelmet nyújtott be telekalakítási engedélyezési eljárás lefolytatására. A telekalakítási engedély 2022. augusztus 05. napján vált véglegessé. A telekalakítás és a város rendezési tervében foglalt kiszabályozásnak megfelelően a 2957 hrsz-ú kivett közterület rendeltetésű ingatlan területéből 29 m2 területrész kerülne összevonásra Ungvári Ferenc tulajdonában lévő 2962 hrsz-ú kivett beépítetlen terület rendeltetésű ingatlan területével. A 2957 hrsz-ú ingatlan - Kisfaludy utca-, közfeladat ellátását szolgálja, útként funkcionál. A nemzeti vagyonról szóló törvény alapján az út kötelezően ellátandó közfeladat ellátását szolgálja, az Önkormányzat forgalomképtelen törzsvagyonának részét képezi. Az önkormányzat vagyonrendelete alapján a vagyon minősítése, átminősítése a Képviselő-testület hatáskörébe tartozik. A törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását nem szolgálja, és a feladatkör ellátása az átminősítéssel érintett vagyon nélkül más módon is megoldható és a város Településrendezési Terve is alátámasztja.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Ungvári Ferenc képviselő** Magyarország helyi önkormányzatairól szóló 2011. évi CLXXXIX. törvény 49. § (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

További kérdés, hozzászólás nem volt.

A Képviselő-testület 10 „igen” szavazattal kizárta Ungvári Ferenc képviselőt a döntéshozatalból.

**Domonyi László polgármester** szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**89/2022. sz. Képv. test. hat.**

Az önkormányzati tulajdonú 2957 hrsz-ú kivett közterület rendeltetésű ingatlan meghatározott részének átminősítése

**HATÁROZAT**

A Képviselő-testület Kiskőrös Város Önkormányzatának kizárólagos tulajdonában lévő, Kiskőrös belterületi 2957 hrsz-on nyilvántartott, kivett közterület rendeltetésű, 4695 m2 nagyságú területéből 29 m2 nagyságú területrészt forgalomképtelen törzsvagyoni körből forgalomképes üzleti vagyonná átminősíti.

**Felelős:** polgármester

**Határidő:** azonnal

1. **napirend**

LAKÁS BÉRBEADÁSA DÖME GÉZA RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Szociális ügyintéző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Döme Géza a Kiskőrösi Petőfi Sándor Evangélikus Óvoda, Általános Iskola, Gimnázium és Technikum pedagógusa. Szakember ellátottság jogcímen kérelem nyújtott be önkormányzati bérlakás iránt.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**90/2022. sz. Képv. test. hat.**

Lakás bérbeadása Döme Géza részére

**HATÁROZAT**

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2521/A/1 helyrajzi számon nyilvántartott, természetben 6200 Kiskőrös, Liget utca 20. földszint 1. ajtószám alatti 1 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 34 m2 alapterületű összkomfortos lakást bérbe adja, Döme Géza 6200 Kiskőrös, Dankó utca 8. szám alatti lakos részére 1 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal

*Melléklet a 90/2022. sz. Képv. test. határozathoz*

## LAKÁSBÉRLETI SZERZŐDÉS

amely létrejött egyrészről **Kiskőrös Város Önkormányzata** (6200 Kiskőrös, Petőfi Sándor tér 1.) mint bérbeadó (a továbbiakban: **Bérbeadó)**, (KSH statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László polgármester, másrészről **Döme Géza** (születési neve: ………….., születési hely, idő: ……………………….) …………………………. szám alatti lakos, mint bérlő (továbbiakban: **Bérlő**) (a továbbiakban együttesen: **Szerződő Felek**) között az alulírott napon és helyen, az alábbi feltételek mellett:

Bérbeadó Kiskőrös Város Képviselő-testületének a ……/2022. *(………… per Kettőezer-huszonegy)* számú döntése alapján bérbe adja, a Bérlő bérbe veszi a Bérbeadó üzleti vagyonát képező, Kiskőrös belterületi 2521/A/1 *(Kettőezer-ötszázhuszonegy per A per Egy)* helyrajzi számon nyilvántartott 34 *(Harmincnégy)* négyzetméter alapterületű, természetben

**Kiskőrös, Liget utca 20. földszint 1. ajtószám**

alatt lévő 1 *(Egy)* szoba, 1 *(Egy)* konyha, 1 *(Egy)* közlekedő, 1 *(Egy)* fürdőszoba, 1 *(Egy)* WC, 1 *(Egy)* éléskamra, 1 *(Egy)* tároló, helyiségekből álló komfortos lakást 2022. *(Kettőezer-huszonkettő)* év október hónap 01. *(Első)* napjától 2023. *(Kettőezer-huszonharmadik)* évszeptember hónap 30. *(Harmincadik)* napjáig 1 *(Egy)* éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára.

1. **JOGOK ÉS KÖTELEZETTSÉGEK**
2. Bérlő a lakás használatáért előre, minden hónap 15. *(Tizenötödik)* napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként **172,-Ft, azaz Egyszáz-hetvenkettő forint**, összesen havi **5.848,- Ft, azaz Ötezer-nyolcszáznegyvennyolc forint.** A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 *(Tizenöt)* nappal megelőzően.
3. A bérlemény használatával együtt járó költségek a Bérlőt terhelik. Bérlő a bérleti díjon felül fizeti a lakás közüzemi díjait - villany, víz, hulladékszállítás - , a közös költséget, a lakásbiztosítás, valamint a bérlet tartama alatt esetleg felmerülő egyéb terheket (pl.: kommunális adó stb.). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
4. Bérlő a közüzemi szolgáltatások, - villany, víz, hulladékszállítás -, közös költség lakásbiztosítás; valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. *(Tizenötödik)* és 20*. (Huszadik)* napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, szerda 12,30-16,30 óra között) bemutatni. További elérhetőségek: e-mail: [szocialisigazgatas@kiskoros.hu](mailto:szocialisigazgatas@kiskoros.hu); telefon: 78/513-120/225-ös vagy a 06/20-413-01-67-es szám, telefax: 78/513-129-es szám. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia, a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
5. A bérleti díj, vagy a bérlemény használatával együtt járó költségek a szerződés I/1. *Egy per Első)* pontjában foglalt határidőig történő meg nem fizetése, valamint a fizetést igazoló bizonylatok I/3. *(Egy per Harmadik)* pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 *(Nyolc)* napon belül nem tesz eleget, Bérbeadó 15 *(Tizenöt)* napon belül írásban felmondással élhet.
6. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
7. Bérbeadó gondoskodik:
   1. az épület karbantartásáról,
   2. az épület központi berendezéseinek állandó üzemképes állapotáról,
   3. az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
8. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
9. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 *(Kettő)* hónapot meghaladó távollétét és annak időtartamát köteles írásban Bérbeadó részére bejelenteni. A 2 *(Kettő)* hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
10. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
11. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
12. A bérleményben háziállat nem tartható Bérbeadó előzetes írásbeli hozzájárulása nélkül.
13. A lakásbérleti szerződés megszűnik, ha:
    1. Szerződő Felek a szerződést közös megegyezéssel megszüntetik,
    2. a lakás megsemmisül,
    3. az arra jogosult felmond,
    4. Bérlő meghal és nincs a lakásbérleti jog folytatására jogosult személy,
    5. Bérlő a lakást elcseréli,
    6. Bérlőt Magyarország területéről kiutasították,
    7. Bérlő lakásbérleti jogviszonyát a bíróság megszünteti,
    8. Bérlő lakásbérleti jogviszonya hatósági határozat folytán megszűnik,
    9. a szerződésben foglalt határozott idő letelik, vagy feltétel bekövetkezik.
14. Bérbeadó részéről történő egyoldalú felmondással szűnik meg a szerződés, amennyiben
15. Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
16. Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
17. Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
18. Bérlő elmulasztja az őt terhelő karbantartási kötelezettséget,
19. Bérlő a lakást 2 *(Kettő)* hónapot meghaladó időre bejelentés és indokolás nélkül elhagyta,
20. Bérlő Bérbeadó írásos engedélye nélkül a bérleti szerződés 10. *(Tízedik)* pontjában megnevezetteken kívül más személyt befogad a bérleménybe,
21. Bérlő bármilyen jogcímen a bérlemény fekvése szerinti településen ingatlanhoz jut,
22. a lakás átalakításra, korszerűsítésre, lebontásra kerül,
23. Bérlő egyéb szerződésszegése esetén.
24. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 *(Tizenöt)* napon belül írásban felmondással élhet.
25. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 *(Nyolc)* napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 *(Nyolc)* napon belül írásban kell közölni.
26. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 *(Nyolc)* napon belül írásban kell közölni.
27. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
28. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
29. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
30. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
31. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
    * + a jogcím nélküli használat első 2 *(Kettő)* hónapjában a lakásra megállapított lakbérrel azonos összeg, ezt követően
      + további 10 *(Tíz)* hónapig annak kétszerese,
      + 1 *(Egy)* éven túl annak háromszorosa.
32. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
33. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
34. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
35. Az épületek energetikai jellemzőinek tanúsításáról szóló 176/2008. (VI. 30.) Korm. rendelet 1. § (3) bekezdés bb) pontja alapján az ingatlan HET-……………. számú energetikai tanúsítványának másolata a lakásbérleti szerződés mellékletét képezi. A Hiteles Energetikai Tanúsítvány ……………………. napján készült.
36. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

**Kiskőrös, 2022. szeptember**

**Kiskőrös Város Önkormányzata,**

**mint Bérbeadó képviseletében:**

**Domonyi László Döme Géza**

**polgármester bérlő**

**Ellenjegyzem:**

**dr. Turán Csaba**

**jegyző**

1. **napirend**

LAKÁS BÉRBEADÁSA MUCSI ANNAMÁRIA RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Szociális ügyintéző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Mucsi Annamária a Kiskőrösi Óvodák aktív óvónője, 2020. óta dolgozik az óvodában. Szakember ellátottság jogcímen nyújtott be kérelmet önkormányzati bérlakás céljából.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**91/2022. sz. Képv. test. hat.**

Lakás bérbeadása Mucsi Annamária részére

**HATÁROZAT**

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/4/A/26 helyrajzi számon nyilvántartott, természetben 6200 Kiskőrös, Árpád utca 5. IV. emelet 12. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 57 m2 alapterületű összkomfortos lakást bérbe adja, Mucsi Annamária 6200 Kiskőrös, Móricz Zsigmond utca 16. szám alatti lakos részére 1 éves időtartamra, de legfeljebb a Kiskőrösi Óvodáknál fennálló munkaviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal

*Melléklet a 91/2022. sz. Képv. test. határozathoz*

## LAKÁSBÉRLETI SZERZŐDÉS

amely létrejött egyrészről **Kiskőrös Város Önkormányzata** (6200 Kiskőrös, Petőfi Sándor tér 1.) mint bérbeadó (a továbbiakban: **Bérbeadó)**, (KSH statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László polgármester, másrészről **Mucsi Annamária** (születési neve: ………….., születési hely, idő: ……………………….) …………………………. szám alatti lakos, mint bérlő (továbbiakban: **Bérlő**) (a továbbiakban együttesen: **Szerződő Felek**) között az alulírott napon és helyen, az alábbi feltételek mellett:

Bérbeadó Kiskőrös Város Képviselő-testületének a ……/2022. *(………… per Kettőezer-huszonegy)* számú döntése alapján bérbe adja, a Bérlő bérbe veszi a Bérbeadó üzleti vagyonát képező, Kiskőrös belterületi 2646/4/A/26 *(Kettőezer-hatszáznegyvenhat per Négy per A per Huszonhat)* helyrajzi számon nyilvántartott 57 *(Ötvenhét)* négyzetméter alapterületű, természetben

**Kiskőrös, Árpád utca 5. IV. emelet 12. ajtószám**

alatt lévő 2 *(Kettő)* szoba, 1 *(Egy)* konyha, 1 *(Egy)* közlekedő, 1 *(Egy)* fürdőszoba, 1 *(Egy)* WC, 1 *(Egy)* éléskamra, 1 *(Egy)* tároló, helyiségekből álló összkomfortos lakást 2022. *(Kettőezer-huszonkettő)* év október hónap 01. *(Első)* napjától 2023. *(Kettőezer-huszonharmadik)* évszeptember hónap 30. *(Harmincadik)* napjáig 1 *(Egy)* éves időtartamra, de legfeljebb a Kiskőrösi Óvodáknál fennálló munkaviszonya időtartamára.

1. **JOGOK ÉS KÖTELEZETTSÉGEK**
2. Bérlő a lakás használatáért előre, minden hónap 15. *(Tizenötödik)* napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként **252,-Ft, azaz Kettőszáz-ötvenkettő forint**, összesen havi **14.364,- Ft, azaz Tizennégyezer-háromszázhatvannégy forint.** A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 *(Tizenöt)* nappal megelőzően.
3. A bérlemény használatával együtt járó költségek a Bérlőt terhelik. Bérlő a bérleti díjon felül fizeti a lakás közüzemi díjait - villany, víz, hulladékszállítás - , a közös költséget, a lakásbiztosítás, valamint a bérlet tartama alatt esetleg felmerülő egyéb terheket (pl.: kommunális adó stb.). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
4. Bérlő a közüzemi szolgáltatások, - villany, gáz, víz, hulladékszállítás -, közös költség lakásbiztosítás; valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. *(Tizenötödik)* és 20*. (Huszadik)* napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, szerda 12,30-16,30 óra között) bemutatni. További elérhetőségek: e-mail: [szocialisigazgatas@kiskoros.hu](mailto:szocialisigazgatas@kiskoros.hu); telefon: 78/513-120/225-ös vagy a 06/20-413-01-67-es szám, telefax: 78/513-129-es szám. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia, földgázszolgáltatás, valamint a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
5. A bérleti díj, vagy a bérlemény használatával együtt járó költségek a szerződés I/1. *Egy per Első)* pontjában foglalt határidőig történő meg nem fizetése, valamint a fizetést igazoló bizonylatok I/3. *(Egy per Harmadik)* pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 *(Nyolc)* napon belül nem tesz eleget, Bérbeadó 15 *(Tizenöt)* napon belül írásban felmondással élhet.
6. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
7. Bérbeadó gondoskodik:
   1. az épület karbantartásáról,
   2. az épület központi berendezéseinek állandó üzemképes állapotáról,
   3. az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
8. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
9. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 *(Kettő)* hónapot meghaladó távollétét és annak időtartamát köteles írásban Bérbeadó részére bejelenteni. A 2 *(Kettő)* hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
10. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
11. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
12. A bérleményben háziállat nem tartható Bérbeadó előzetes írásbeli hozzájárulása nélkül.
13. A lakásbérleti szerződés megszűnik, ha:
    1. Szerződő Felek a szerződést közös megegyezéssel megszüntetik,
    2. a lakás megsemmisül,
    3. az arra jogosult felmond,
    4. Bérlő meghal és nincs a lakásbérleti jog folytatására jogosult személy,
    5. Bérlő a lakást elcseréli,
    6. Bérlőt Magyarország területéről kiutasították,
    7. Bérlő lakásbérleti jogviszonyát a bíróság megszünteti,
    8. Bérlő lakásbérleti jogviszonya hatósági határozat folytán megszűnik,
    9. a szerződésben foglalt határozott idő letelik, vagy feltétel bekövetkezik.
14. Bérbeadó részéről történő egyoldalú felmondással szűnik meg a szerződés, amennyiben
15. Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
16. Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
17. Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
18. Bérlő elmulasztja az őt terhelő karbantartási kötelezettséget,
19. Bérlő a lakást 2 *(Kettő)* hónapot meghaladó időre bejelentés és indokolás nélkül elhagyta,
20. Bérlő Bérbeadó írásos engedélye nélkül a bérleti szerződés 10. *(Tízedik)* pontjában megnevezetteken kívül más személyt befogad a bérleménybe,
21. Bérlő bármilyen jogcímen a bérlemény fekvése szerinti településen ingatlanhoz jut,
22. a lakás átalakításra, korszerűsítésre, lebontásra kerül,
23. Bérlő egyéb szerződésszegése esetén.
24. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 *(Tizenöt)* napon belül írásban felmondással élhet.
25. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 *(Nyolc)* napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 *(Nyolc)* napon belül írásban kell közölni.
26. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 *(Nyolc)* napon belül írásban kell közölni.
27. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
28. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
29. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
30. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
31. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
    * + a jogcím nélküli használat első 2 *(Kettő)* hónapjában a lakásra megállapított lakbérrel azonos összeg, ezt követően
      + további 10 *(Tíz)* hónapig annak kétszerese,
      + 1 *(Egy)* éven túl annak háromszorosa.
32. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
33. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
34. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
35. Az épületek energetikai jellemzőinek tanúsításáról szóló 176/2008. (VI. 30.) Korm. rendelet 1. § (3) bekezdés bb) pontja alapján az ingatlan HET-00387771 számú energetikai tanúsítványának másolata a lakásbérleti szerződés mellékletét képezi. A Hiteles Energetikai Tanúsítvány 2016. február 22. napján készült.
36. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

**Kiskőrös, 2022. szeptember**

**Kiskőrös Város Önkormányzata,**

**mint Bérbeadó képviseletében:**

**Domonyi László Mucsi Annamária**

**polgármester bérlő**

**Ellenjegyzem:**

**dr. Turán Csaba**

**jegyző**

1. **INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** kiértékelte a Kiskőrösi Szüret és Szlovák Nemzetiségi Napok rendezvényt és megköszönte a rendezők, szervező munkában részvevők segítségét. Ismertette a következő hetek programjait, azoknak főbb információit. A programok közé tartozik: kávé világnapja, Egy csepp Kiskőrös című kiállítás Budapesten, XVI. Kiskőrösi Országos Mazsorett Fesztivál, az Aradi vértanúk halálának 173. évfordulójára rendezett ünnepi megemlékezés, Idősek napja, valamint a XIII. Kiskőrösi Kakaspörkölt Főző Fesztivál.

**Szedmák Tamás alpolgármester** részletesen ismertette az október 14-16. között megrendezésre kerülő, Petőfi ünnep elnevezésű rendezvény programtervét.

**Dr. Turán Csaba jegyző** felhívta a lakosság figyelmét az elmúlt időben bejelentett támogatásokra és ismertette az azokra vonatkozó főbb információkat. Beszélt a kormány által meghirdetett tűzifaprogramról, a családi fogyasztói közösségekre vonatkozó kedvezményről. A lakosok segítségét kérte a barnakőszén igény előzetes felmérésében. Kitért az októberben induló népszavazás fontosabb szabályaira.

**Filus Tibor képviselő** köszönetét fejezte ki a lakosoknak, amiért az Ültess Fát Mozgalom sikeres pályázatot adott be és 400. 000 Ft összeget nyert a Záportározó környékének fejlesztése céljából. Elmondta, hogy a kamerarendszer kiépítésre került a tó környékén, ismertette az itt elkövetett rongálásokat. Kérte a lakosság általi bejelentést az ilyen tevékenységek észlelése esetén. Beszélt a labdarúgó pályán folyó fejlesztés miatti változásokról. A balesetek miatt fokozottan kérte a KRESZ szabályainak betartását. A rongálások megnövekedett számára hívta fel a figyelmet.

**Domonyi László polgármester** elismerését fejezte ki Szedmák Tamás alpolgármester részére, aki Gulyás Gergely Miniszterelnökséget vezető minisztertől vett át Magyar Ezüst Érdemkereszt kitüntetést az államalapítás ünnepe alkalmából.

További hozzászólás nem volt, így **Domonyi László polgármester** az ülést 17:35 órakor bezárta.

Kmf.

Domonyi László dr. Turán Csaba

polgármester jegyző